CELEX: 32014D0009
Language: sk
Date: 2013-12-18 00:00:00
Title: 2014/9/EÚ: Rozhodnutie Komisie z  18. decembra 2013 , ktorým sa menia rozhodnutia 2010/2/EÚ a 2011/278/EÚ, pokiaľ ide o odvetvia a pododvetvia, ktoré sa považujú za odvetvia a pododvetvia vystavené vysokému riziku úniku uhlíka [oznámené pod číslom C(2013) 9186]  Text s významom pre EHP

14.1.2014   
            
            
               SK
            
            
               Úradný vestník Európskej únie
            
            
               L 9/9
            
         
      ROZHODNUTIE KOMISIE
   
   z 18. decembra 2013,
   ktorým sa menia rozhodnutia 2010/2/EÚ a 2011/278/EÚ, pokiaľ ide o odvetvia a pododvetvia, ktoré sa považujú za odvetvia a pododvetvia vystavené vysokému riziku úniku uhlíka
   [oznámené pod číslom C(2013) 9186]
   (Text s významom pre EHP)
   (2014/9/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (1), a najmä na jej článok 10a ods. 1 a 13,
   keďže:
   
               (1)
            
            
               V rozhodnutí Komisie 2010/2/EÚ (2) sa na základe smernice 2003/87/ES určuje zoznam odvetví a pododvetví, ktoré sa považujú za odvetvia a pododvetvia vystavené vysokému riziku úniku uhlíka.
            
         
               (2)
            
            
               V rozhodnutí Komisie 2011/278/EÚ (3) sa na základe článku 10a smernice 2003/87/ES určujú prechodné pravidlá harmonizácie bezodplatného prideľovania emisných kvót platné v celej Únii.
            
         
               (3)
            
            
               Do zoznamu odvetví a pododvetví, ktoré sa považujú za odvetvia a pododvetvia vystavené vysokému riziku úniku uhlíka, možno každý rok doplniť ďalšie odvetvie alebo pododvetvie, pokiaľ sa v analytickej správe preukáže, že dané odvetvie alebo pododvetvie spĺňa kritériá stanovené v článku 10a ods. 14 až 17 smernice 2003/87/ES v dôsledku zmeny, ktorá má zásadný vplyv na činnosti odvetvia alebo pododvetvia.
            
         
               (4)
            
            
               Niektoré odvetvia, ktoré sa v rozhodnutí 2010/2/EÚ nepovažujú za odvetvia vystavené vysokému riziku úniku uhlíka na úrovni NACE 4, boli rozčlenené a bolo posúdených niekoľko zodpovedajúcich pododvetví, ktoré mali značne odlišný vplyv ako zvyšok odvetvia z dôvodu istých špecifických charakteristík, ktorými sa vyznačujú.
            
         
               (5)
            
            
               V prípade pododvetví „Sušené zemiaky v podobe múčky, vločiek, granúl a peliet“, „Mrazené zemiaky, spracované alebo konzervované (vrátane zemiakov varených alebo čiastočne varených v oleji a potom zmrazených, s výnimkou zemiakov v octe alebo kyseline octovej)“, ako aj pododvetvia „Srvátka a upravená srvátka v podobe prášku, granúl alebo v inej tuhej forme, koncentrovaná alebo nekoncentrovaná alebo s obsahom pridaného sladidla“ z takéhoto posúdenia vyplynulo, že ide o pododvetvia, ktoré je možné jednoznačne odlíšiť od iných pododvetví na základe špecifických charakteristík a pritom spĺňajú kvantitatívne kritériá stanovené v článku 10a ods. 15 smernice 2003/87/ES. Tieto pododvetvia by sa preto mali doplniť do zoznamu odvetví alebo pododvetví, ktoré sa považujú za odvetvia alebo pododvetvia vystavené vysokému riziku úniku uhlíka.
            
         
               (6)
            
            
               Aj v prípade pododvetvia „Voľne kované železné časti do prevodových, vačkových a kľukových hriadeľov a kľúk“ z tohto posúdenia vyplynulo, že ide o pododvetvie, ktoré je možné jednoznačne odlíšiť od iných pododvetví na základe špecifických charakteristík a pritom spĺňa kvantitatívne kritériá stanovené v článku 10a ods. 16 písm. b) smernice 2003/87/ES. Toto pododvetvie by sa preto malo doplniť do zoznamu odvetví alebo pododvetví, ktoré sa považujú za odvetvia alebo pododvetvia vystavené vysokému riziku úniku uhlíka.
            
         
               (7)
            
            
               Odvetvia „Výroba sadry“ a „Výroba sadrových výrobkov na stavebné účely“ (kódy NACE 2653, resp. 2662) boli opätovne posúdené v roku 2012. Toto kvalitatívne posúdenie potvrdilo zložité trhové podmienky ako napr. zvýšený objem obchodu a predovšetkým rastúci trend dovozu z krajín s lacnou výrobou, vyšší medzinárodný konkurenčný tlak a len obmedzené ziskové marže v priebehu hodnotených rokov, ktoré bránia možnosti investovať do zariadení na zníženie emisií. Z dôvodu spoločného vplyvu spomínaných faktorov by sa tieto odvetvia mali považovať za odvetvia vystavené vysokému riziku úniku uhlíka a doplniť do zoznamu odvetví a pododvetví, ktoré sa považujú za odvetvia a pododvetvia vystavené vysokému riziku úniku uhlíka.
            
         
               (8)
            
            
               Rozhodnutia 2010/2/EÚ a 2011/278/EÚ by sa preto mali zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Výboru pre zmenu klímy,
            
         PRIJALA TOTO ROZHODNUTIE:
   Článok 1
   Zmeny v rozhodnutí 2010/2/EÚ
   Príloha k rozhodnutiu 2010/2/EÚ sa mení v súlade s prílohou I k tomuto rozhodnutiu.
   Článok 2
   Zmeny v rozhodnutí 2011/278/EÚ
   Príloha I k rozhodnutiu 2011/278/EÚ sa mení v súlade s prílohou II k tomuto rozhodnutiu.
   Článok 3
   Adresáti
   Toto rozhodnutie je určené členským štátom.
   
      V Bruseli 18. decembra 2013
      
         
            Za Komisiu
         
         Connie HEDEGAARD
         
         
            členka Komisie
         
      
   
   
      (1)  Ú. v. EÚ L 275, 25.10.2003, s. 32.
   
      (2)  Ú. v. EÚ L 1, 5.1.2010, s. 10.
   
      (3)  Ú. v. EÚ L 130, 17.5.2011, s. 1.
   
      PRÍLOHA I
      Príloha k rozhodnutiu 2010/2/EÚ sa mení takto:
      
                  1.
               
               
                  Oddiel 2 sa mení takto:
                  
                              a)
                           
                           
                              pred položku 15331427 sa vložia tieto položky:
                              
                                          Kód Prodcom
                                       
                                       
                                          Opis
                                       
                                    
                                          „15311230
                                       
                                       
                                          Sušené zemiaky v podobe múčky, vločiek, granúl a peliet
                                       
                                    
                                          15311250
                                       
                                       
                                          Mrazené zemiaky, spracované alebo konzervované (vrátane zemiakov varených alebo čiastočne varených v oleji a potom zmrazených, s výnimkou zemiakov v octe alebo kyseline octovej)“
                                       
                                    
                        
                              b)
                           
                           
                              za položku 155154 sa vloží táto položka:
                              
                                          Kód Prodcom
                                       
                                       
                                          Opis
                                       
                                    
                                          „15515533
                                       
                                       
                                          Srvátka a upravená srvátka v podobe prášku, granúl alebo v inej tuhej forme, koncentrovaná alebo nekoncentrovaná alebo s obsahom pridaného sladidla“
                                       
                                    
                        
                              c)
                           
                           
                              za položku 26821620 sa pridá táto položka:
                              
                                          Kód Prodcom
                                       
                                       
                                          Opis
                                       
                                    
                                          „28401133
                                       
                                       
                                          Voľne kované železné časti do prevodových, vačkových a kľukových hriadeľov a kľúk“
                                       
                                    
                        
            
                  2.
               
               
                  V oddiele 3 sa za položku 2640 vložia tieto položky:
                  
                              Kód NACE
                           
                           
                              Opis
                           
                        
                              „2653
                           
                           
                              Výroba sadry
                           
                        
                              2662
                           
                           
                              Výroba sadrových výrobkov na stavebné účely“
                           
                        
            
   
      PRÍLOHA II
      V prílohe I k rozhodnutiu 2011/278/EÚ sa položky zodpovedajúce referenčným produktom „Sadra“, „Sušená druhotná sadra“ a „Sadrokartón“ nahrádzajú takto:
      
                  Referenčný produkt
               
               
                  Vymedzenie zahrnutých produktov
               
               
                  Vymedzenie zahrnutých procesov a emisií (systémové hranice)
               
               
                  Vystavenie riziku úniku uhlíka určené rozhodnutím 2010/2/EÚ na roky 2013 a 2014
               
               
                  Referenčná úroveň
                  (kvóty/t)
               
            
                  „Sadra
               
               
                  Sadry obsahujúce pálenú sadru alebo síran vápenatý (vrátane použitia v stavebníctve, na apretáciu tkanín alebo povrchovú úpravu papiera, v zubárstve a na rekultiváciu pôdy), v tonách štuky. ALFA sadra nie je zahrnutá do tohto referenčného výrobku.
               
               
                  Zahrnuté sú všetky procesy priamo alebo nepriamo spojené s výrobnými krokmi mletia, sušenia a kalcinácie.
               
               
                  áno
               
               
                  0,048“
               
            
                  „Sušená druhotná sadra
               
               
                  Sušená druhotná sadra (syntetická sadra vyrobená ako recyklovaný vedľajší produkt odvetvia energetiky alebo recyklovaný materiál zo stavebného odpadu a búracích prác) vyjadrená v tonách produktu.
               
               
                  Zahrnuté sú všetky procesy priamo alebo nepriamo spojené so sušením druhotnej sadry.
               
               
                  áno
               
               
                  0,017“
               
            
                  „Sadrokartón
               
               
                  Tento referenčný produkt zahŕňa dosky, tabule, panely, dlaždice, podobné výrobky zo sadry/zmesí na základe sadry, (ne)pokryté/spevnené len papierom/lepenkou, okrem výrobkov aglomerovaných sadrou, zdobených ornamentmi (v tonách štuky). V tomto referenčnom produkte nie sú zahrnuté vláknité sadrové dosky vysokej hustoty.
               
               
                  Zahrnuté sú všetky procesy priamo alebo nepriamo spojené s výrobnými krokmi mletia, sušenia, kalcinácie a sušenia sadrokartónu. Pri určovaní nepriamych emisií sa zohľadňuje len spotreba elektrickej energie tepelných čerpadiel používaných vo fáze sušenia.
               
               
                  áno
               
               
                  0,131“